Jægerrådsmøde den 1. februar 2023

I NyvestCentret

Peter Loth Sejersen(PLS) bød velkommen til mødet.

1. Valg af dirigent

Orla Hansen blev valgt som dirigent.

1. Aflæggelse af beretning for Jægerrådets virke

Formand Peter Loth Sejersen aflagde beretning, hvor han bl.a. pointerede hvor vigtigt det er at jægerne stadig er synlige vedr. vildt og natur.

Valg af formand

Ikke i år.

1. Orientering om bestyrelsens sammensætning

Jægerrådets bestyrelse fortsætter som sidste år.

1. Indstilling af indtil to kandidater til Hovedbestyrelsen samt suppleanter for disse

Ikke i år.

1. Indstilling af repræsentanter til repræsentantskabsmødet

Kredsbestyrelsen har adgang. Ellers kommer der en repræsentant fra Jægerråd

1. Orientering fra koordinatorerne

**Henrik Nielsen**: Der udbydes riffel-/haglskydeprøver igen i år. Der er riffelprøve den 6/5 og Jagtfeltskydning (Kvalifikation til, forbundsmesterskaberne) den 22/4 på bane. Fra næste år skal man skyde med blyfri ammunition. Derfor vil der komme én fra DJ og fortælle om det, samt det kan prøves af. Nærmere herom snarest. Der kommer et instruktørmøde til foråret.

**Paul Richardt**: DJ holder nu kun den alm. og den udvidede apporteringsprøve. De andre prøver holdes dog stadig, bare fra en anden udbyder. Der er sidste år uddannet nye hundeinstruktører.

**Mogens Elleby**: Vedr. Grønt dialogforum, så er biodiversitet meget i fokus. Vil samle alle som er aktører/brugere af naturen, og der skal også være plads til jægerne. Vi har et godt ry, så husk at passe på det… Shelterpladserne bliver godt brugt, men der mangler toiletter – der arbejdes på dette. Vedr. hjemmesiden, så skal koordinatorerne huske at sende hvilke aktiviteter der holdes. Pas på ”copyright” på billeder, brug jeres egne.

**Tonni Kofoed Larsen**: Intet nyt fra mink banden. Vi har pt. ingen jæger siddende i Friluftsrådet og Naturfredningsforeningen. Det er vigtigt vi er repræsenteret.

**Michael Bjørn**: Spørg i foreningerne om der er behov for nogle kurser. Er der nogen der har lyst til at deltage i lederkurserne som DJ udbyder? Bo M ønskede et veterinærkursus.

**Birger Nielsen**: Mødes hver mandag. Ser gerne nye, alle er velkommen.

**Søren Madsen**: Ny foreningsvejleder. Hjælper foreningerne som forening. Man er velkommen til at kontakte ham. Desuden er han ny jagttegnsunderviser.

**Thomas Anker**: Ingen kommentarer.

**Finn Kristoffersen**: Der er ikke meget aktivitet her på øen. Til orientering, så er jagt ikke forbudt i Natur2000 områderne.

**Mads Jørgensen**: Der er kredsskydning i jagt den 21/5 og i jægersporting 11/6. Husk tilmelding rettidigt på nettet. Der er haglskydeprøver den 22/7 og den 23/9. Flugtskydningsinstruktører og hjælpere indkaldes til møde til foråret. Der er stadig ledige datoer til skydevognen.

**Orla Hansen**: I morgen får buejægerne at vide, om de må skyde storvildt med bue. Er formand for aktivitetsudvalget og er også med i våbenudvalget hos DJ. Hvis der er nogen foreninger der kunne tænke sig at høre om buejagt, kommer de gerne ud og fortæller og vejleder.

1. Vingeundersøgelsen/Vildtudbyttet/bestandsovervågning

Thomas Kjær fra Århus universitet fortalte om vildtudbytte statistikken samt vingeundersøgelsen. De får 10.000-15.000 vinger ind om året, hvorfra de kan finde detaljerede oplysninger om vildtarterne. Fra 2014 indberetter næsten alle vildtet. Ellers får man ikke jagttegn.

Rikke Bruun, projektleder for bestandsovervågning i DJ, fortalte hvor vigtigt det er at få mere viden om de levende bestande, og ikke kun fra vildtudbyttestatistikken.

1. Indkomne forslag

Thomas Anker forslog at det kun skal være det ordinære medlemskab, hvor man tæller mandater fra. Nemlig, at foreningerne er repræsenteret med 1 mandat for hver 50´ende ordinære medlem. Der blev stemt om forslaget, og der var flertal for at gå videre til kredsmødet med forslaget.

1. Eventuelt

Herefter blev der trukket 50 personer til jagt i Almindingen.

Den 7/3 er der et foredrag om at være nyjæger i Årkirkebyhallen.

Den 14/3 er der Kredsmøde på Green Solution House

Den 30/3 er der et indlæg om at være frivillig i DJ i Nylars Forsamlingshus.